આ પહેલા મુખ્યમંત્રી વિજય રૂપાણીએ પોતાના સંબોધનમાં જણાવ્યું હતું કે, નરેન્દ્ર મોદીના પગલાં ગુજરાતમાં પડે એટલે કોંગ્રેસના પેટમાં ફાળ પડે છે. તેમણે કહ્યું હતું કે, નર્મદાનું પાણી આગળ ના વધે તેવા પ્રપંચો નર્મદા વિરોધીઓએ કર્યા છે. તેમણે જણાવ્યું કે, 40 કિલોમીટરની કેનાલ સરકારે આઠ મહિનામાં પૂરી કરી છે, ચાર નદીઓમાં પાણી વહાવ્યા છે. તેમણે ખાતરી આપી કે, આવનારા દિવસોમાં ટપ્પરથી માંડવી સુધી પાણી પહોંચાડી કચ્છને લીલુંછમ્મ કરાશે. મુખ્યમંત્રીએ જણાવ્યું કે, મોદી સરકારે 3160 કરોડ રૂપિયા નર્મદા માટે આપ્યા. તેમણે કહ્યું કે, કચ્‍છના ધરતીપુત્રોની પાણી મુશ્‍કેલીના નિવારણ માટે આજે વાગડના ટપ્‍પર ડેમમાં સૌની યોજના થકી વડાપ્રધાન નરેન્‍દ્ર મોદીએ કેનાલમાં નર્મદા નીર પહોંચાડયા હતા. કેવડીયાથી નહેર દ્વારા ૬૦૦ કિ.મી. જેટલી લાંબી મજલ કાપી નર્મદાના નીર વાગડમાં પહોંચતા નિયમિત રીતે દુષ્કાળનો ભોગ બનતાં કચ્‍છમાંથી દુષ્‍કાળને દેશવટો મળશે તેવો સરકારનો દાવો છે.